# Zápis

**zo zasadnutia členov Rodičovskej rady**

**pri ZŠ na ul. Janka Kráľa 1, Nová Dubnica 018 51**

**Termín : 26.03.2018**

**Miesto :** ZŠ – rodičovská miestnosť

**Prítomní : podľa prezenčnej listiny**

**Program :** v súlade s pozvánkou z 16.03.2018

1. **Otvorenie a privítanie**
2. **Využitie dobrovoľných príspevkov na aktivity pre všetky deti – plošne. (aktivity, možnosti, ktoré by boli určené pre všetky deti ZŠ, nielen pre reprezentantov, napr. športový deň, pomôcky, vybavenie na voľný čas pre deti v škole...)**
3. **Odsúhlasenie príspevkov na: zabezpečenie ping- pongového kútika v ŠKD proti padaniu loptičiek, žinenka pre deti do ŠKD, trvalé upevnenie basketbalového koša na vonkajšom ihrisku a iné.**
4. **Smerovanie RZ – občianske združenie s právnou subjektivitou alebo súčasný stav**
5. **Rôzne**
6. **Návrh na uznesenie**
7. **Záver**

**1. Otvorenie a privítanie** : zasadnutie otvorila p. Adriana Matejčíková, ktorá privítala triednych dôverníkov a zástupcu pedagogických pracovníkov Mgr. Janu Kyselicovú.

**2. Využitie dobrovoľných príspevkov na aktivity pre všetky deti – plošne. (aktivity, možnosti, ktoré by boli určené pre všetky deti ZŠ, nielen pre reprezentantov, napr. športový deň, pomôcky, vybavenie na voľný čas pre deti v škole...) :**

**- návrhy**: hrazda pre žiakov II.stupňa (posilňovanie), poverený p. Syka

- outdorový ping-pongový stôl pre starších žiakov, informácie zistí p. Syka

- zistiť na triednych ZRŠ, či by bol záujem o Majáles a karneval (ktorý bol zrušený kvôli podobnej aktivite mesta Nová Dubnica), kde by sa mohli zúčastniť žiaci I. stupňa s rodičmi

- objednať vystúpenie s tanečným workshopom - Street dance Laci Strike pre žiakov II., príp. I., stupňa v športovej hale, akcia by pokračovala diskotékou, ktorú by si žiaci s pomocou učiteľov, sami pripravili – **jednohlasne schválené**

- odmena pre všetkých deviatakov na konci šk.roka

- lyžiarsky výcvik platený v rámci štátnych príspevkov, pridať welness

- škola v prírode – 150€ navýšenie príspevku na dopravu - poskytnuté

-

**3. Odsúhlasenie príspevkov na: zabezpečenie ping-pongového kútika v ŠKD proti padaniu loptičiek, žinienka pre deti do ŠKD, trvalé upevnenie basketbalového koša na vonkajšom ihrisku a iné:**

- **jednohlasne schválené** zakúpenie siete, ktorá zabezpečí ping-pongový kútik v ŠKD proti padaniu loptičiek

- **jednohlasne schválené** zakúpenie koberca (žinenky) do ŠKD

- **jednohlasne schválené**  trvalé upevnenie basketbalového koša – osloví sa p. riaditeľ, požiada sa o trvalé privarenie košov, zabezpečia sa proti krádeži

- návrhy : oslovenie šikovných a zručných rodičov na triednych ZRŠ, ktorí vedia pracovať s drevom a inými materiálmi, aby vyrobili sedenie ku ohnisku v areáli školy, využitie postavenej ,, Májky,, (žiadosť dať pánovi primátorovi), rodičia môžu vyrobiť aj iné predmety na hranie z odpadových materiálov, ktoré majú na záhradkách (napr. pultíky na predaj na detské hry v ŠKD)

**4. Smerovanie RZ – občianske združenie s právnou subjektivitou alebo súčasný stav**

- kompletné informácie sa tr. dôverníci dozvedia na budúcom stretnutí kvôli neprítomnosti Dominiky Kyselicovej, ktorá bola touto úlohou poverená

- prednesený návrh – samostatné občianske združenie je výhodnejšie, bez povinných poplatkov do SR RZ

**5. Rôzne:**

- Pani predsedkyňa vyhodnotila školskú zábavu ako úspešnú akciu, ktorá sa stretla s veľkým úspechom a spokojnosťou. Zúčastnilo sa 104 hostí.

- doterajšie využitie finančných príspevkov, ktoré boli schválené na minulom zasadnuti – 300 € - p. uč. Kopčanová nakúpila niektoré pomôcky do malej telocvične

- **návrh:** návrat ku klasickým triednym ZRŠ – nie formou pohovorov (tie si môže tr. učiteľ dohodnúť s konkrétnymi rodičmi, s ktorými potrebuje hovoriť osobne, prípadne sa chce rodič informovať o výchovno- vzdelávacích výsledkoch svojho dieťaťa)

- upozorniť rodičov na triednych združeniach, ktorí nezaplatili príspevok do ZRŠ, aby tak čo najrýchlejšie urobili, pani hospodárka zistila, že 23 žiakov školy nemá zaplatený príspevok.

- triedni dôverníci dostali úlohu: rozmyslieť si, kam by mohli ísť ocenení žiaci na výlet. Ocenení žiaci budú dvaja z každej triedy: 1. najlepší, 2. ,,skokan,, - výrazne sa zlepšil vo výchovno- vzdelávacích výsledkoch

- certifikované ihrisko – čaká sa na schválenie MSÚ – možný príspevok z financií RZ

|  |  |  |  |  |
| --- | --- | --- | --- | --- |
|  |  |  |  |  |

**6. Návrh na uznesenie :**

**RR schvaľuje a ukladá:**

**6.1. Objednať vystúpenie street dance skupiny Laci Strike**

Zodpovedná: p. Ivana Dubničková – preverenie podmienok a termínov

Objednávka: Ing. Adriana Matejčíková, predsedkyňa RR

Termín: apríl 2018

**6.2. Zakúpenie siete proti padaniu loptičiek z ping- pongového kútika v ŠKD**

Zodpovedná: Ing. Adriana Matejčíková Termín: apríl 2018

**6.3.Zakúpenie koberca a žinenky do ŠKD**

Zodpovedná: Ing. Adriana Matejčíková Termín: apríl 2018

**6.4. Trvalé upevnenie basketbalových košov.**

Zodpovedná: Ing. Adriana Matejčíková Termín: máj 2018

**6.5. Požiadať rodičov na triednych ZRŠ o pomoc pri vybavení školského areálu (lavice na sedenie, rôzne predmety na hranie), o urýchlené zaplatenie príspevku ZRS (tí, ktorí nezaplatili)**

Zodpovední: triedni dôverníci Termín: apríl - jún 2018

**6.6. Zistiť ceny na vybavenie športového náradia pre II.stupeň a ceny pre vonkajší ping-pongový stôl**

Zodpovedný: p. Milan Syka Termín: apríl 2018

**6.7. Zistiť na triednych ZRŠ záujem o Majáles a karneval pre I. stupeň**

Zodpovední: triedni dôverníci Termín: 9.4.2018 na RZ

**6.8.** **Upozorniť rodičov, ktorí neuhradili príspevok do ZRŠ na RZ**, aby tak urobili čo najrýchlejšie, pani hospodárka zistila, že 23 žiakov školy nemá zaplatený príspevok

Zodpovední: triedni dôverníci Termín: 9. apríla 2018

**6.9.** **Premyslieť návrhy na výlet pre žiakov na konci šk.roka**

Zodpovední: triedni dôverníci Termín: apríl – máj 2018

**7. Záver**

Na záver p. Matejčíková poďakovala prítomným za účasť a zasadnutie rodičov ukončila.

Zapísala : Júlia Ondrejičková, 05.04.2018

Prezenčná listina – príloha

Prítomní:

1. Nosálová Kamila 4.B
2. Smolková Katarína 1.B
3. Dubničková Ivana 7.A
4. Kuricová Beáta 6.A
5. Ondrejičková Júlia 4.A
6. Krupová Gabriela 5.A
7. Vavrincová Martina 5.B
8. Faláthová Monika 3.C
9. Syka Milan 2.B
10. Matejčíková Adriana 9.A
11. Horňáčková Renáta 8.A
12. Kulinová Lucia 6.B

